b'\n_START_ARTICLE_\nMatej \xc5\xbdupan\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1975 iz arheologije na ljubljanski filozofski fakulteti. Od 1975 je zaposlen kot kustos za arheologijo v Pokrajinskem muzeju v Kopru in znanstveni sodelavec Znanstvenoraziskovalnega sredi\xc5\xa1\xc4\x8da v Kopru. Izkopava rimskodobno in srednjeve\xc5\xa1ko poselitev na mestnem obmo\xc4\x8dju Kopra in raziskuje prazgodovino in rimsko poselitev Istre (Dekani, Osp, pri hribu Srmin, Predloka, topografija Dragonje) in s slovenskimi zamejskimi arheologi tudi zamejstvo. Bil je vodja in mentor arheolo\xc5\xa1kih ekip na ve\xc4\x8d zamejskih mladinskih raziskovalnih taborih (Repentabor, Devin in drugod).'